চুনারুঘাট প্রতিনিধি ॥ গত কয়েক দিনের প্রবল বর্ষণ ও উজান থেকে নেমে আসা ঢলে চুনারুঘাট উপজেলার ৭টি ইউনিয়নের অর্ধশত গ্রাম প্লাবিত হয়ে পড়েছে। খোয়াই, করাঙ্গী, সুতাং নদীর পানি উপচে এসব গ্রামের নিম্নœাঞ্চলের বাড়িঘর ও রোপা আমনসহ বিভিন্ন ফসল পানিতে তলিয়ে গেছে। অনেকের পুকুরের মাছ পানিতে ভাসিয়ে নিয়ে গেছে। এদিকে খোয়াই নদীর পানি বিপদ সীমার উপর দিয়ে প্রবাহিত হওয়ায় মানুষের মধ্যে আতংক দেখা দিয়েছে। শুক্রবার বিকেল থেকেই উজানে ঢলের পানি বাড়তে থাকে। গতকাল শনিবার ভোরে উপজেলার গাজীপুর, আহমদাবাদ, দেওরগাছ, মিরাশী, পাইকপাড়া, সাটিয়াজুরী ও শানখলা ইউনিয়নের প্রায় অর্ধশত গ্রামের নিম্নœাঞ্চল বানের পানিতে তলিয়ে যায়। গ্রামগুলো হচ্ছে কালিশিরি, বনগাও, হারাজুরা, কালামন্ডল, সুন্দরপুর, রাজারবাজার, রানীরকোর্ট, কাচুয়া, আলীরাজাপুর, গঙ্গানগর, জারুলিয়া, সুকদেবপুর, কোনাগাও, ছনখলা, বরজুম, ভুইছড়া, কৃষ্ণপুর, ...